Dave Barry

**David McAlister ”Dave” Barry** (s. 3. heinäkuuta 1947 Armonk, New York) on yhdysvaltalainen humoristi, sanomalehtipakinoitsija ja kirjailija. Hänet tunnetaan vuosina 1983–2005 *[[The Miami Herald]]* -sanomalehdessä julkaistuista pakinoistaan, joista hän sai Pulitzer-palkinnon vuonna 1988. Barry on kirjoittanut myös monia humoristisia tarinakokoelmia, romaaneja ja lastenkirjoja. Vuonna 2002 ensi-iltansa saanut musta komedia *[[Big Trouble]]* perustuu hänen samannimiseen esikoisromaaniinsa vuodelta 1999.

## Elämä ja ura
Barry syntyi 1947 New Yorkin osavaltion Armonkissa presbyteeripapin pojaksi. Vuonna 1965 hänet valittiin high school -luokkansa pelleksi Pleasantvillessä. Hän suoritti bachelor-tutkinnon englannin kielessä Haverford Collegessa Pennsylvaniassa 1969. Oppilaitos on kveekareiden perustama, minkä ansiosta Barry vältti joutumasta Vietnamin sotaan ilmoittautumalla uskonnolliseksi aseistakieltäytyjäksi.

Dave Barry aloitti lehtiuransa vuonna 1971 pennsylvanialaisen West Chesterin paikallislehdessä *Daily Local News*. Hän toimi aluksi yleistoimittajana ja kahden työvuoden jälkeen kaupunkitoimittajana. Hän sai myös oman pakinapalstansa ja alkoi kehittää tyyliään. Vuonna 1974 hän siirtyi joksikin ajaksi Associated Press -uutistoimiston Philadelphian toimitukseen, kunnes siirtyi kouluttamaan yritysväkeä kirjeenvaihto- ja viestintätaidoissa Burger Associates -konsulttitoimistossa. Hän on myöhemmin ihmetellyt, miten jaksoi kahdeksan vuoden ajan opettaa kirjoittamaan tyyliin ”Enclosed please find the enclosed enclosures” (vapaasti suomennettuna ’Ystävällisesti huomioikaa kirjeeni liitteiksi liittämäni liitteet’).

Vuonna 1981 toimi vierailevana pakinoitsijana *[[Philadelphia Inquirer]]* -sanomalehdessä ja kiinnitti *Miami Herald* -lehden Tropic-sunnuntailiitteen toimittajan Gene Weingartenin huomion. Barry palkattiin *Miami Heraldin* pakinoitsijaksi 1983, ja pakinoita alettiin pian julkaista monissa muissakin sanomalehdissä ympäri Yhdysvaltojen. Hänen tekstejään on julkaistu myös aikakauslehdissä, kuten *Boating, Home Office Computing* ja *[[Valitut Palat|Reader’s Digest]]*.

Vuonna 2004 Barry jäi sapattivapaalle, ja vuotta myöhemmin ilmoitti ettei enää jatka viikoittaista pakinapalstaansa *Miami Heraldissa*. Hän pitää kuitenkin edelleen blogia ja kirjoittaa lehteen yksittäisiä huumorijuttuja, kuten vuosittaisia joululahjavihjeitään ja vuosikatsauksiaan.

Vuosina 1993–1997 CBS-televisioverkko esitti tilannekomediasarjaa *Dave’s World*, joka perustui Barryn kirjoihin *Dave Barry Turns 40* ja *Dave Barry’s Greatest Hits*. Barryä esitti Harry Anderson ja hänen vaimoaan DeLane Matthews, ja yhdessä varhaisessa jaksossa Barry näyttäytyi cameoroolissa.

Dave Barry on ollut mukana Yhdysvaltojen libertaaripuolueen toiminnassa ja kirjoittanut sen uutiskirjeeseen.

Barry on soittanut kirjailijoista koostuvassa Rock Bottom Remainders -yhtyeessä. Sen jäseniä ovat olleet myös muiden muassa Stephen King, Scott Turow ja Matt Groening, mutta myös ammattimuusikot kuten Al Kooper ja Roger McGuinn.

## Teoksia

Barryn teoksia ei ole suomennettu. Niiden huumori perustuu suurelta osin englanninkielisiin sanaleikkeihin ja viittauksiin yhdysvaltalaiseen kulttuuriin ja ajankohtaisilmiöihin.

### Tietokirjaparodioita
* *The Taming of the Screw* (1983)
* *Babies and Other Hazards of Sex: How to Make a Tiny Person in Only 9 Months With Tools You Probably Have Around the Home* (1984)
* *Stay Fit and Healthy Until You're Dead* (1985)
* *Claw Your Way to the Top: How to Become the Head of a Major Corporation in Roughly a Week* (1986)
* *Dave Barry’s Guide to Marriage and/or Sex* (1987)
* *Homes and Other Black Holes* (1988)
* *Dave Barry Slept Here: A Sort of History of the United States* (1989)
* *Dave Barry Turns 40* (1990)
* *Dave Barry’s Only Travel Guide You'll Ever Need* (1991)
* *Dave Barry’s Guide to Life* (1991)
* *Dave Barry Does Japan* (1992)
* *Dave Barry’s Gift Guide to End All Gift Guides* (1994)
* *Dave Barry’s Complete Guide to Guys* (1996)
* *Dave Barry in Cyberspace* (1996)
* *Dave Barry’s Book of Bad Songs* (1997)
* *Dave Barry Turns 50* (1998)
* *Dave Barry Hits Below the Beltway: A Vicious and Unprovoked Attack on Our Most Cherished Political Institutions* (2001)
* *”My Teenage Son's Goal in Life is to Make Me Feel 3,500 Years Old” and Other Thoughts On Parenting From Dave Barry* (2001)
* *”The Greatest Invention in the History Of Mankind Is Beer” And Other Manly Insights From Dave Barry* (2001)
* *Dave Barry’s Money Secrets* (2006)
* *Dave Barry on Dads* (2007)
* *Dave Barry’s History of the Millennium (So Far)* (2007)
* *I’ll Mature When I’m Dead* (2010)
* *You Can Date Boys When You’re Forty: Dave Barry on Parenting and Other Topics He Knows Very Little About* (2014)
* *Live Right and Find Happiness (Although Beer is Much Faster): Life Lessons and Other Ravings from Dave Barry* (2015)

### Pakinakokoelmia
* *Dave Barry’s Bad Habits: A 100% Fact-Free Book* (1987)
* *Dave Barry’s Greatest Hits* (1988)
* *Dave Barry Talks Back* (1991)
* *The World According to Dave Barry* (1994)
* *Dave Barry is NOT Making This Up* (1995)
* *Dave Barry Is from Mars and Venus* (1997)
* *Dave Barry Is Not Taking This Sitting Down* (2000)
* *Boogers Are My Beat* (2003)

### Romaanit
* *Big Trouble* (1999)
* *Tricky Business* (2002)
* *Lunatics* (Alan Zweibelin kanssa, 2012) 
* *Insane City* (2013) 

### Lastenkirjat
(useimmat yhdessä Ridley Pearsonin kanssa)
* *Peter and the Starcatchers* (2004), 
* *Peter and the Shadow Thieves* (2006) 
* *Peter and the Secret of Rundoon* (2007) 
* *Escape From the Carnivale]* (2006) 
* *The Shepherd, the Angel, and Walter the Christmas Miracle Dog* (2006)
* *Cave of the Dark Wind* (2007) 
* *Science Fair* (2008)
* *Peter and the Sword of Mercy* (2009)
* *Blood Tide* (2008)
* *The Bridge to Neverland* (2011)

## Katso myös
*Räjähtävä valas

## Lähteet

## Aiheesta muualla

* Dave Barryn virallinen sivusto
* Dave Barry -sitaatteja Wikiquote-sivustolla 
*